Legal Document

Category: 28

Text:
65. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΟΙΝ.  ΥΠΗΡΕΣΙΩΝ ΚΑΙ ΑΝΑΠΛ.  ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. Ζ1ε/61930 της 23 Δεκ. 1970/11  Ιαν. 1971 (ΦΕΚ Β΄ 8) Περί καθορισμού της κατά τόπον αρμοδιότητος των δευτεροβαθμίων Υγειονομικών Επιτροπών. Έχοντες υπ’ όψιν: Το υπ’ αριθ. 751/1970 Ν.Δ/μα «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος αποφασίζομεν: Καθορίζομεν την κατά τόπον αρμοδιότητα εκάστης των δια του ύπερθεν σχετικού Ν.Δ/τος συσταθεισών δευτεροβαθμίων Υγειονομικών Επιτροπών και των υφισταμένων Επιτροπών απαλλαγών αίτινες εφεξής θα λειτουργούν και ως δευτεροβάθμιοι Υγειονομικαί Επιτροπαί, δια τας περιοχάς νομών, ως κάτωθι: 1.Ερμουπόλεως: Νομόν  Κυκλάδων. 2.Ηρακλείου: Νομούς Ηρακλείου και Λασιθίου 3.Καλαμάτας: Νομόν Μεσσηνίας. 4.Κερκύρας: Νομόν Κερκύρας. 5.Κορίνθου: Νομούς Κορινθίας και Αργολίδος. 6.Λαμίας:Νομούς Φθιώτιδος, Φωκίδος, Ευρυτανίας. 7.Μεσολογγίου: Νομόν Αιτωλοακαρνανίας. 8.Μυτιλήνης: Νομόν Λέσβου. 9.Πατρών: Νομούς Αχαίας, Ηλείας, Ζακύνθου και Κεφαλληνίας. 10.Πρεβέζης: Νομούς Πρεβέζης, Άρτης και Λευκάδος. 11.Ρόδου: Νομόν Δωδεκανήσου. 12.Σάμου:Νομόν Σάμου. 13.Σερρών: Νομόν Σερρών. 14.Τρικάλων:Νομούς Τρικάλων και Καρδίτσης. 15.Χαλκίδος: Νομόν Ευβοίας. 16.Χίου:Νομόν Χίου. 17.Αθηνών: Νομούς Αττικής, Πειραιώς και Βοιωτίας. 18.Αλεξανδρουπόλεως: Νομούς Έβρου και Ροδόπης. 19.Βεροίας: Νομούς Ημαθίας, Πέλλης και Πιερίας. 20.Θεσσαλονίκης:Νομούς Θεσσαλονίκης, Χαλκιδικής και Κιλκίς. 21.Ιωαννίνων: Νομούς Ιωαννίνων και Θεσπρωτίας. 22.Καβάλας: Νομούς Καβάλας, Ξάνθης και Δράμας 23.Κοζάνης: Νομούς Κοζάνης, Γρεβενών, Φλωρίνης και Καστοριάς. 24.Λαρίσης: Νομούς Λαρίσης και Μαγνησίας. 25.Τριπόλεως: Νομούς Αρκαδίας και Λακωνίας. 26.Χανίων: Νομούς Χανίων και Ρεθύμνης.